Woede oor foto's van vasgekettingde hond | Maroela Media
Renee Rossolimos, 'n inspekteur by die DBV in Benoni, het aan Maroela Media bevestig dat sy die hond omstreeks 22:00 Sondagaand gaan verwyder het. Sy sê die hond is ongedeerd en word intussen by die DBV gehou.
Rossolimos sê die DBV ondersoek die voorval. Die hond sal egter aan sy regmatige eienaar terugbesorg word. Foto's van die hond wat voor die SuperSpar vasgeketting is het soos 'n veldbrand op sosiale media versprei en het hewige reaksie ontlok.
Mike Prentice, die Spar-groep se bemarkingshoof, sê volgens die eienaar van die SuperSpar-winkel in Benoni het hulle 'n kontrak met 'n veiligheidsmaatskappy wat honde en wagte voorsien vir sekuriteit by die winkel.
Prentice sê volgens die eienaar het die veiligheidswag badkamer toe gegaan en was die hond toe vir 'n kort ruk alleen. "Ek het aan die eienaar gesê indien hulle van 'n diens gebruik wil maak, hulle moet verseker dat die regte prosedures gevolg word."
'n Werknemer by die SuperSpar het aan Maroela Media gesê dat die hond vir sowat 10 minute alleen was. Volgens die werknemer het die hond kos en water op die perseel gehad.
Die veiligheidsmaatskappy kon nie onmiddellik vir kommentaar bereik word nie.
Maar wat is die issue nou eintlik……………….die hond was dan op sy pos en het kos en water gehad en sy eienaar was dalk gou net in die toilet…………………hy kan seker nie die hond altyd saam met hom vat nie ek kan dit nou regtig nie verstaan nie………………………
Ek glo nie die persoon wat die foto geneem het, het gedink die eienaar van die hond is net gou in die toilette nie. Dit het seker gelyk of die hond net daar vasgemaak was. Hulle moet dit maar ondersoek en vasstel wat die waarheid is.
Is dit nou regtig iets oom oor "woedend" te raak? Sommige mense het minder as niks verstand. Ek hoop die klaers word elkeen beloon met 'n suigstokkie. Dit behoort hulle 'n ruk besig te hou.
Dit is mos nou maklik om te se die hond was net 10 minute alleen. En ek sien geen kos en water by die hond nie. Vir ons wat vir diereregte verg is so geval baie ernstig, vir julle wat 'n hond net 'n hond is sal dit lyk na niks nie, maar wie sal weet wat die waarheid is.
Ek wil net sê dat die persoon wat dit aangemeld het, in die regte posisie was. Ja dit was toe nie die situasie soos wat hy/sy gedink het dit is nie, maar 'n mens weet nooit nie. Daar is soveel diere wat daagliks mishandel word en meeste mense kyk maar net anderkant toe, want dis die maklikste ding om te doen. Al is jy nie 'n "diere mens" nie, kan mens nogsteeds compassion hê.